 Kubulawe ababili KwaDukuza News24Kubulawe ababili KwaDukuzaDurban - Kubulawe amadoda amabili kwathi amanye amabili alimala ngesikhathi izinkabi zivulela ngenhlamvu zibhekise konogada abebephelezela usomatekisi eStanger Manor, KwaDukuza, kusho amaphoyisa aKwaZulu-Natal.Ngokusho kukaNgqongqoshe wezeMpilo KwaZulu-Natal uSibongiseni Dhlomo, oshayasibhamu abebehlomile bangene ngendloviyangena ewodini eStanger Provincial Hospital, lapho izisulu ezimbili ebezilashwa khona.Nokho oshayasibhamu kuthiwa bahambe bengazange badubule.OLUNYE UDABA: Iphoyisa ezinsolweni zokubulala usomatekisiOkhulumela amaphoyisa uColonel Jay Naicker akazange akuqinisekise lokhu.Uthe inhlabaluhide yonogada ihlaselwe yizinkabi eziphakathi kuka-10 no-15.Umbiko weDaily News uthi kulesi sigameko kushone osomatekisi nenkabi eyodwa.Eminye imibiko ithi kushone unogada oyedwa.Indawo yaKwaDukuza ihlaselwe wudlame oluhlobene nombango wamatekisi njengoba ososeshini bebanga imizila. 